Diari Oficial de la Generalitat Valenciana


Sumari del DOGV 4336, del 16-09-2002 (2002/9556)

RESOLUCIÓ de 2 de setembre de 2002, del director general per als Recursos Humans de la Conselleria de Sanitat, per la qual es fa públic el resultat del concurs de trasllats voluntari per a cobrir diverses places de facultatiu especialista d'àrea d'institucions sanitàries dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4336

Data del DOGV
:   16-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9556


Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 de setembre de 2002, del director general per als Recursos Humans de la Conselleria de Sanitat, per la qual es fa públic el resultat del concurs de trasllats voluntari per a cobrir diverses places de facultatiu especialista d'àrea d'institucions sanitàries dependents de la Conselleria de Sanitat. [2002/M9556]
  
Formulades per les corresponents comissions de valoració les propostes d'adjudicació per a distintes especialitats, en relació amb el concurs de trasllats voluntari per a cobrir diverses places de facultatiu especialista d'àrea d'institucions sanitàries dependents de la Conselleria de Sanitat, convocat per Resolució de 12 de novembre de 2001 (DOGV núm. 4.132, de 21.11.2001) i per la Resolució de 12 de desembre de 2001 (DOGV núm. 4.152, de 21.12.2001), i d'acord amb el que estableix la base 7 de la convocatòria esmentada, resolc fer pública la resolució definitiva d'eixos concursos de trasllats, amb indicació de la puntuació i la destinació obtingudes pels aspirants, que s'especifica en l'annex.
  
Les destinacions adjudicades seran irrenunciables, segons que establix l'article 11.4 de la Llei 30/1999, de 5 d'octubre, de Selecció i Provisió de Places de Personal Estatutari dels Servicis de Salut, llevat que la dita renúncia estiga motivada per l'obtenció de plaça en virtut de la resolució d'un procediment de mobilitat voluntària promogut per una altra administració pública.
  
Els concursants que obtinguen plaça hauran de cessar en la que, si fóra el cas, exercisquen, dins dels tres dies hàbils següents a la publicació de la resolució. La presa de possessió de la nova plaça haurà d'efectuar-se dins dels tres dies següents al cessament, si les places són de la mateixa localitat; en el termini de 15 dies, si són de distinta localitat en la mateixa àrea de salut, o d'un mes, si pertanyen a distinta localitat i àrea de salut.
  
En el cas que l'adjudicació de la plaça comporte el reingrés al servici actiu, el termini de la presa de possessió serà d'un mes comptador des de l'endemà de la publicació d'esta resolució.
  
Contra esta resolució es podrà interposar recurs contenciós administratiu davant la seu del Jutjat Contenciós Administratiu de la ciutat de València, en el termini de dos mesos, comptadors des de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, es podrà interposar el recurs de reposició, en el termini d'un mes, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.